Սուրբ Աստվածածին եկեղեցի (Կամենսկայա)

Սուրբ Աստվածածին եկեղեցի (), նախկին ուղղափառ տաճար Ռուսաստանի Դոնի զորքի մարզի Կամենսկայա գյուղում (այժմ` Ռոստովի մարզի Կամենսկ-Շախտինսկի քաղաք)։

Պատմություն 
Կամենսկայա գյուղի առաջին եկեղեցին, երբ գյուղը գտնվում էր Սևերսկի Դոնեց գետի ձախ ափին, եղել է Սուրբ Աստվածածին փայտե եկեղեցին։ Ներկայումս այստեղ գտնվում է Ստարայա Ստանիցա խուտորը։ Տաճարը կառուցվել է 1740 թվականին, իսկ 1745 թվականին հրդեհի ժամանակ այրվել է։ Եկեղեցու երկրորդ շենքը, կրկին փայտե, հիմնադրվել է 1747 թվականի մարտի 22-ին, իսկ հաջորդ տարի տաճարը կառուցվել է և օծվել։ 1787 թվականին նրա տեղում դրվեց է քարե Սուրբ Աստվածածին եկեղեցու հիմքը` Նիկողայոս Հրաշագործի կողմնասեղանով։ Օծվել է 1792 թվականի հուլիսի 18-ին։ Իսկ փայտե հին եկեղեցին 1795 թվականին գնել է գնդապետ Իվան Պետրովիչ Սկասիրսկին և տեղափոխվել է Սկասրսկայա գյուղ (այժմ` գյուղ Սկասրսկայա)։

1817 թվականին, երբ Կամենսկայա գյուղը տեղափոխվեց աջ ափ (որտեղ այժմ գտնվում է Կամենսկ-Շախտինսկի քաղաքը), Սուրբ Աստվածածին եկեղեցին, ինչպես շատ այլ հին կառույցներ, քանդվեց, իսկ շինանյութն օգտագործվեց նոր Սուրբ Աստվածածին եկեղեցին ստեղծելու համար։ Նրա կողմնասեղաններն էին ի պատիվ Տիրոջ Համբարձման և հանուն Նիկողայոս Հրաշագործի։ Եկեղեցու օծումը տեղի է ունեցել 1829 թվականին։

Տաճարը գտնվել է ներկայիս թիվ 2 դպրոցի շրջանում։ Քանդվել է 1934 թվականին։ 2003 թվականին քաղաքում (Շադենկոյի պուրակում) կառուցվել է նոր աղյուսե եկեղեցի, որը նույնպես կոչվել է Սուրբ Աստվածածին։

Ծանոթագրություններ

Արտաքին հղումներ 
 Станицы Каменской Покровская церковь

եկեղեցիներ այբբենական կարգով
1829 հիմնադրումներ
Ռոստովի մարզի եկեղեցիներ